Ֆիբրոադենոմա

Ֆիբրոադենոմա, կրծքագեղձի բարորակ ուռուցք է: Ադենոմայից տարբերվում է նրանով, որ գեղձային պարենքիմի վրա ունի շարակցական ստրոմա: Կրծքագեղձի ֆիբրոադենոմայի առաջացման պատճառները հստակ  բացահայտված չեն:

Ֆիբրոադենոմաները երբեմն անվանում են կրծքի մկներ կամ կրծքի մուկ՝ կրծքում բարձր շարժունակության պատճառով:

Կլինիկական պատկեր 

Հայտնաբերման գագաթնակետը 20-30 տարեկանն է: Սակայն առանց ախտանշանների ֆիբրոադենոման կարող է առաջին անգամ հայտնաբերվել ավելի ուշ տարիքում՝ պրոֆիլակտիկ հետազոտության արդյունքում:

Տարբերակում են ֆիբրոադենոմայի հետևյալ տեսակները՝ հասուն ֆիբրոադենոմներ (ամբողջական ձևավորված կապսուլայով, խիտ-առանձգական կառուցվածքով, դանդաղ աճով կամ ընդհանրապես չմեծացող) և անհաս (փափուկ-առաձգական կառուցվածքով, պրոգրեսիվ աճի հակումով):

Հասուն ֆիբրոադենոմաները հանդիպում են, մեծ մասամբ, 20-40 տարեկանում: Անհաս Ֆիբրոադենոմաները հանդիպում են աղջիկների մոտ՝ սեռական հասունության շրջանում: Այս ֆիբրոադենոմաները կարող են ինքնուրույն դեգեներացվել՝ առանց որևէ բուժման, դաշտանի ցիկլի կարգավորման հետ:

Ֆիբրոադենոման ունի բնորոշ կլինիկական պատկեր.
 Հետազոտության ժամանակ խոշոր ֆիբրոադենոման կարող է վիզուալ որոշվել՝ որպես կրծքագեղձի ենթամաշկային ուռուցքային գոյացություն
 Շոշափման ժամանակ որոշվում է որպես՝ հստակ սահմանազատված տեղահանված ուռուցք, 1-5 սմ սերտ-առաձգական կառուցվածքով:    
 Հիմնականում տեղայնացված է լինում կրծքագեղձի վերին քառորդում:

Գնդիկները (հանգույցները) ցավ չեն առաջացնում և ազատ շարժվում են:

Ախտանշաններ 
Բնորոշ դեպք է հանդիսանում՝ հնարավորինս անցավ, պինդ, շարժուն դանդաղ աճող գնդիկի առկայությունը՝ կնոջ կրծքի մեջ:

Տղամարդկանց օրգանիզմում ֆիբրոադենոմալ գոյացությունները հազվադեպ են հանդիպում, սակայն այդ դեպքերը կարող են կապված լինել հակաանդրոգեն բուժման հետ:

Ախտորոշում 
Ճշգրիտ ախտորոշում հաստատելու համար մեծ մասամբ բավարար են հետևյալ մեթոդները.
 Կրծքագեղձի կլինիկական հետազոտություն և շոշափում,
 Կրծքագեղձի ուլտրաձայնային հետազոտություն։
Ախտորոշման մեջ կասկածի դեպքում կարող է օգտագործվել մամոգրաֆիա, հաստ ասեղային բիոպսիա կամ կրծքագեղձի բուժիչ-ախտորոշիչ սեկտորային մասնահատում:

Բուժում 
Բժշկի մարտավարությունը՝ ֆիբորադենոմայի բուժման ժամանակ, որոշում է ըստ ֆիբրոադենոմայի 2 հիմնական հատկանիշների.
 Ֆիբրոադենոման հազվադեպ է ենթարկվում պահպանողական բուժման
 Ֆիբրոադենոմաները չարորակ չեն դառնում (բացի՝ տերևանման ֆիբրոադենոմայի, որը 10 % դեպքերում, կարող է վերածվել կրծքագեղձի սարկոմայի)
Հիմնվելով այս փաստերի վրա, կրծքագեղձի ֆիբրոադենոմայի բուժման վիրաբուժական եղանակի ենթակա են համարվում.
 Ֆիբրոադենոմայի տերևանման կառուցվածքը
 Մեծ չափերը (2 սմ-ից մեծ)
 Հիվանդի ցանկությունը՝ հեռացնել ուռուցքը
 Ուռուցքի արագ աճը
Մնացած դեպքերում, ախտորոշման մորֆոլոգիական հաստատումից հետո, ֆիբրոադենոման կարելի է հետևել:

Ծանոթագրություններ

Գրականություն 
 Семиглазов В. Ф., Нургазиев К. Ш., Арзуманов А. С. Опухоли молочной железы (лечение и профилактика) — Алматы, 2001. — 344 с. 
 Струков А. И., Серов В. В. Патологическая анатомия. — Москва: изд. «Медицина», 1985 г. — 656 с.
 Куликов Е. П., Варёнов Б. М. Рак молочной железы, учебное пособие. — Рязань, 2002 — 75 с.

Տես նաև 
 Կրծքագեղձի քաղցկեղ

Հիվանդություններ այբբենական կարգով
Նորագոյացություններ
Գինեկոլոգիական հիվանդություններ